Otvaram 8. sjednicu Doma naroda Parlamentarne skupštine Bosne i Hercegovine. Intoniranje himne Pozdravljam sve prisutne delegate i poslanike te pozvane goste koji su danas prisutni na ovoj sjednici. Pozdravljajući prisutne novinare, želim da izrazim žaljenje što danas među nama nema doajena novinarstva Bosne i Hercegovine i revnosnog pratioca skupštinskih zbivanja, gospodina MLADENA Paunovića, koji je iznenada preminuo. Njegovoj porodici i kolegama sa TVBiH izražavam iskrenu sućut, jer smo svi izgubili divnog čovjeka i profesionalca i koga ćemo dugo, dugo pamtiti. Ovim bih prešao na dnevni red. Konstatujem da današnjoj sjednici prisustvuje, prije prelaska na dnevni red, 13 delegata. Svoje odsustvo najavili su gospoda Ivo Živković i Pero Marković, koji su opravdali svoj izostanak. Za današnju sjednicu, predložen je sljedeći 1. Zapisnik sa 6. sjednice Doma naroda Parlamentarne skupštine Bosne i Hercegovine, 2. Zapisnik sa 7. sjednice Doma naroda Parlamentarne skupštine Bosne i Hercegovine, 3. Zapisnik sa Zajedničke sjednice oba doma, 4. Prijedlog programa rada Doma naroda za period avgust - decembar 1999. godine, 5. Završni izvještaj Organizacionog odbora Samita Pakta stabilnosti za jugoistočnu Evropu održanog u Sarajevu 29. i 30. jula 1999. godine, 6. Delegatska pitanja. Otvaram raspravu o dnevnom redu. Izvolite, gospodin Avdo Čampara. 2
Ja se, prije svega, slažem sa predloženim dnevnim redom, s tim što bi tačku Izvještaj o održavanju Samita možda trebalo odložiti, iz razloga što ovdje ne vidim nikoga ko bi mogao da ukratko da saopštenje povodom ovoga izvještaja i da nas obavijesti šta se dalje preduzima do konačnog izvještaja Organizacionog odbora. Ovim ne želim da kritikujem Vijeće ministara BiH, ali mislim da im je red, u buduće, i ministrima i kopredsjedavajućim i dopredsjedavajućim, koji je do sada uvijek, stvarno, bio na sjednicama, i zamjenicima, da prisustvuju i sjednicama Doma naroda. Jer i Dom naroda donosi odluke i zakonske akte i rijetke su one odluke koje donosi sam Predstavnički dom, a ne i Dom naroda. Prema tome, u buduće bi morali znati u Vijeću ministara BiH da trebaju da prisustvuju i ovim sjednicama i da im možemo upućivati, ako imamo za to opravdanja, određena pitanja, a da nam oni mogu na samoj sjednici odgovoriti ili pak da kasnije to učine, što je, inače, red u parlamentarnoj proceduri. Zato ne znam da li bismo mogli ovu tačku dnevnog reda razmatrati, možda bi bilo najbolje da je pomjerimo za narednu sjednicu, a ne o njoj da sada raspravljamo, a nemamo predlagača. Toliko.
Hvala lijepo. Da li se još neko javlja za riječ? Dajem prijedlog gospodina Čampare na glasanje, a to je da tačka 5. Završni izvještaj Organizacionog odbora Samita Pakta stabilnosti za jugoistočnu Evropu, održanog u Sarajevu 29. i 30. jula 1999. godine, ne bude na današnjem dnevnom redu i da ogodimo za naredno zasjedanje Doma naroda Parlamentarne Skupštine BiH. Ko je za takav prijedlog? Hvala lijepo. Ima li neko protiv? Uzdržanih? Pošto smo jednoglasni, nema potrebe da glasamo po narodima i klubovima. Prelazimo na 1. tačku dnevnog reda Ad.1. Zapisnik sa 6. sjednice Doma naroda Zapisnik ste dobili u toku dana. Ima li primjedbi na Zapisnik sa 6. sjednice Doma naroda Parlamentarne skupštine Bosne i Hercegovine, održane 19. jula 1999. godine? Izvolite. Ako nema primjedbi, da li možemo usvojiti ovaj zapisnik 6. sjednice Doma naroda. Ko je za? Hvala lijepo. Konstatujem da smo jednoglasno usvojili Zapisnik 6. sjednice Doma naroda Parlamentarne skupštine Bosne i Hercegovine. 3 Prelazimo na 2. tačku dnevnog reda Ad.2. Usvajanje zapisnika sa 7 sjednice Doma naroda, održane 27.7.1999. godine Otvaram raspravu o ovom zapisniku. Ima li primjedbi? Izvolite. Dobro, radi se o tehničkoj prirodi, da se samo konstatuje ovo u konačnoj verziji Zapisnika. Da li ima još nekih primjedbi na Zapisnik? Ako nema, ko je za usvajanje, uz ovu tehničku primjedbu, ispravku koja je data? Ko je za? Hvala lijepo. Ima li protiv? Uzdržanih? Konstatujem da smo jednoglasno usvojili Zapisnik sa 7. sjednice Doma naroda Parlamentarne skupštine Bosne i Hercegovine, održane 27. jula 1999. godine. Prelazimo na 3. tačku dnevnog reda Ad.3. Zapisnik sa prve Zajedničke sjednice Predstavničkog doma i Doma naroda Parlamentarne skupštine BiH održane 22. i 27. jula 1999. godine Takođe ste dobili ovaj zapisnik. Da li ima primjedbi na Zapisnik? Izvolite.
Gospodo predsjedavajući, kolege delegati, Nije suštinska primjedba, ali je principijelna. Da se ne bi ubuduće dešavali propusti, možda po nekim važnijim pitanjima i važnijim prijedlozima. U ovom zapisniku pod ovom tačkom 2. Evropske integracije pakt stabilnosti za Jugoslaviju, druga strana, odnosno, pod tom tačkom, stav 12. ovdje stoji „u nastavku sjednice ponovo je govorio Ibrahim Spahić, u imu Komisije koja je razmatrala primjedbe i sačinila prijedlog dokumenata, zatim Rasim Kadić u vezi amandmana Miodraga Deretića“. Ja ne mogu tačno da se sjetim da li je gospodin Kadić govorio ili ne, ali ja znam da sam po amandmanu gospodina Deretića izlazio i davao obrazloženja upravo po ovom pitanju, to nije navedeno u Zapisniku, ali, mislim principijelno, za ubuduće da se zna ko je šta rekao i ko je šta predložio. Toliko.
Da li imate konkretno ili da ostane na nivou principa pravljenja zapisnika? Molim stručne službe da pogledaju stenogram i da ovo ispravi se u Zapisniku, radi se najvjerovatnije o tehničkoj ili nenamjernoj grešci. Da li još ima nekih primjedbi na Zapisnik? 4 Ako nema, ko je za usvajanje Zapisnika sa 1. Zajedničke sjednice Predstavničkog doma i Doma naroda Parlamentarne skupštine Bosne i Hercegovine? Hvala lijepo. Ko je protiv? Ima li neko uzdržan? Konstatujem da smo jednoglasno usvojili Zapisnik sa 1. Zajedničke sjednice Predstavničkog doma i Doma naroda Parlamentarne skupštine Bosne i Hercegovine, održane 22. i 27. jula 1999. godine. Prelazimo na 4. tačku dnevnog reda Ad.4. Prijedlog programa rada Doma naroda za period avgust-decembar 1999. godine Svi delegati su dobili prijedlog ovog dokumenta kojeg smo sačinili prošlih dana, istovremeno su u proceduri, Kolegij oba doma je uputio na raspravu poslanicima, odnosno, delegatima, ovaj radni dokumenat i vi ste sada dobili jedan nacrt tog dokumenta koji je prerađen i dopunjen sugestijama, primjedba datih od strane poslanika. Ja dajem prijedlog programa rada Doma naroda, ovdje ste dobili zajednički, istina, u materijalima, jer iz tehničkih razloga nisu razdvojeni programi rada, ali možemo diskutovati o programu rada Doma naroda, radi se o tehničkim mogućnostima, takođe, nisam siguran da li su se na sva tri jezika uspjeli napraviti ovi programi rada, ali finalni tekstovi će sigurno će biti usklađeni sa, odnosno, biti prevedeni na sva tri jezika. Dajem Prijedlog programa rada Doma naroda za period avgust - decembar 1999.godine na razmatranje. Ko se javlja za riječ? Izvolite, gospodin Malić Milomir. Komisija za ustavna pitanja razmatrala je ovaj nacrt programa rada i podnijeće izvještaj.
Gospodine predsjedavajući, kolege delegati, Komisija za ustavna i pravna pitanja Doma naroda Parlamentarne skupštine Bosne i Hercegovine, u skladu sa svojom nadležnošću, razmotrila je ovaj Nacrt programa i svim delegatima dostavilo ovo mišljenje, ali, evo, ja ću u ulozi predsjedavajućeg Komisije…. Ja ću u ulozi predsjedavajućeg Komisije pročitati ovo, više radi, razumije se, javnosti. Radna komisija za ustavna i pravna pitanja Doma naroda Parlamentarne skupštine Bosne i Hercegovine - Domu naroda Parlamentarne skupštine Bosne i Hercegovine. Na trećoj sjednici Radna komisije za ustavna i pravna pitanja, koja je održana 31. avgusta 1999. godine, Radna komisija za ustavna i pravna pitanja Doma naroda 5 Parlamentarne skupštine Bosne i Hercegovine razmotrila je Prijedlog programa rada Doma naroda Parlamentarne skupštine Bosne i Hercegovine za period avgust-decembar 1999. godine i u skladu sa članom 5., tačka 3. Privremenog poslovnika Doma naroda PS Bosne i Hercegovine - Domu naroda podnosi sljedeće Mišljenje: 1. Komisija je konstatovala da je Prijedlog programa rada Doma naroda Parlamentarne skupštine Bosne i Hercegovine za period avgust-decembar 1999. godine u skladu sa Ustavom Bosne i Hercegovine i Privremenim poslovnikom Doma naroda i ocijenila da je Program rada potrebno donijeti. 2. Komisija ukazuje da se nazivima zakona i analitičko-informativnih materijala ne prejudiciraju njihovi konačni nazivi i sadržaji. 3. Komisija nije ocjenjivala ustavnost zakona čije se razmatranje predviđa Programom rada, što će učiniti u redovnoj proceduri prije pretresanja navedenih zakona u Domu naroda. Gospodine predsjedavajući, kad sam već tu, da iskoristim da kažem nešto u smislu svoje diskusije. Mi smo, doduše danas, pratili ovdje i rad Predstavničkog doma. Ovaj izvještaj koji sam podnio u ime Komsije, mislim da većina ovdje prisutnih dijeli - dakle, mi ne bismo, zaista, danas mogli da se opredijelimo i da glasamo za ovako predloženi program iz nekoliko razloga. Posebno što jedan dio delegata, među kojima i ja, smatramo da nismo dovoljno sve ovo raščistili i utvrdili - da li su svi ovi prijedlozi, posebno prijedlozi zakona, u saglasnosti sa Ustavom Bosne i Hercegovine, zatim sa svim drugim dokumentima i deklaracijama koji su pratili provođenje Dejtonskog sporazuma i mislim da nema razloga da to činimo ovdje na brzinu, a sasvim smo svi saglasni s tim da Program treba donijeti i posebno da ova Parlamentarna skupština usvoji i zakone i dio informativnog materijala koji je neophodan za prijem Bosne i Hercegovine u Vijeće Evrope. Evo, koristim priliku i ja da, na neki način, saglasno Odluci Predstavničkog doma, ostavimo ovo nekoliko dana da još svi dobro ovo proučimo, razmislimo, razumije se svi - posebno iz dva entiteta - da izvršimo i dodatne konsultacije u svojim vladama, pošto se to tangira čitavog prostora Bosne i Hercegovine, da onda valjano donesemo ove dokumente. Hvala.
Hvala lijepo. Ko se dalje javlja za riječ? Gospodin Ljubičić.
Gospodine predsjedavajući, gospodo delegati, gospodo predstavnici međunarodne zajednice i organizacija, prisutni novinari. Ja bih se u jednom dijelu pridružio prijedlogu, u zadnjem dijelu, gospodina Malića, s tim što bih želio još nešto da predložim. Posmatrajuću današnju sjednicu Predstavničkog vijeća, jer smo čekali da vidimo kakav će tok biti i rasprava koja će se voditi i kako će se voditi, zajedno sa vama, i lično sam to posmatrao i uočio sam da je bilo poprilično puno diskusija, prijedloga novih u odnosu na predloženi Program rada, koji je predložio, i jednom i drugom vijeću, Kolegij i jednog i drugog doma. Posmatrajući i analizirajući naše dosadašnje sjednice i ovu današnju, ja imam jedno mišljenje, svoje lično, koga ću predložiti ovdje. Mislim da 6 nedostaje jedna koordinacija u radu predstavnika i zajedničkih organa institucija Bosne i Hercegovine, posebno sad. Evo, danas sam to uočio lično, ne znam koje će mišljenje biti kod drugih poslanika i delegata kada je u pitanju donošenje i usaglašavanje oko programa rada jednog i drugog doma, na bazi onih novih prijedloga zakona, u odnosu na njihove, na jedan određeni način predložio Kolegij ... , koji je poslužio kao osnov za dalju raspravu. Lično mislim da ima potrebe da se ta koordinacija između ovih institucija na nivou Bosne i Hercegovine uspostavi, da postoji veća koordinacija, razmjena mišljenja po određenim pitanjima, posebno sada o ovim zakonima, na osnovu onih konferencija i stavova i odluka koje nas obavezuju. Mi se ovdje vežemo za Madridsku konferenciju, vežemo se za Dejtonski mirovni sporazum, to je naša obaveza i ja mislim da je to nama svima jasno. Prema tome, tamo su postavljene određene zadaće, postavljeni su određeni zadaci, svi smo se izjasnili da ih podržavamo i da radimo na tome, jer to su bitni uslovi i osnovni uslovi za prijem Bosne i Hercegovine u Evropsku uniju i Vijeće Evrope. Mislim da nema potrebe predlagati bilo kakve zakone mimo onih zadaća, jer imamo dovoljno posla i zadataka da uradimo na osnovu tih konferencija. I zato predlažem ovdje - znači, imam jedan prijedlog - da se pripremi i organizuje jedan zajednički sastanak Predsjedništva BiH, Ministarskog vijeća i u najmanju ruku kolegijuma jednog i drugog doma, da se pogledaju jasno ti dokumenti i da se vidi šta je to što nedostaje i što mi moramo, i na jednom i na drugom domu da usvojimo, koji su to zakoni, uvažavajući maksimalno nadležnosti i ovlaštenja zajedničkih organa i institucija Bosne i Hercegovine, uz poštovanje, normalno, prava i ovlaštenja jednog i drugog entiteta. Tu su, inače, ovlaštenja podijeljena, definisana i mislim, ako hoćemo da maksimalno pospješimo naš rad i da damo svoj doprinos onome što nam je zadaća i obaveza, mislim da bi trebalo pod hitno - znači, vrlo brzo pripremiti takav jedan sastanak da bismo jednostavno skratili naše komentare, da bismo skratili naše diskusije. Kroz te komentare i diskusije, ja sam u jednom dijelu danas uočio kod poslanika - vraćamo se isuviše puno nazad, po meni, nepotrebno, otvaraju se određene nepotrebne diskusije i komentari i ja mislim da takvi komentari i diskusije neće dovesti do nekakvih naših zajedničkih dogovora i do određenih rješenja koja su neophodna, koja su stvarno bitna za Bosnu i Hercegovinu, koja su bitna za sve tri naroda, a lično mislim da je to naša i zadaća i naš doprinos ovom poslu koji radimo. Zahvaljujem.
Ko se dalje javlja za riječ? Gospodin Čampara.
Ja bih se nadovezao na diskusiju gospodina Ljubičića, upravo na ove njegove završne riječi. Mislim da mi treba ozbiljno da shvatimo i da donesemo program koji je u interesu Bosne i Hercegovine i u interesu naroda i građana Bosne i Hercegovine. To što ćemo mi odložiti za nekoliko dana, vjerovatno, usvajanje ovog programa, ja nemam ništa protiv. Ali, ne bih se rukovodio današnjom diskusijom koju sam i ja u nekom dijelu slušao na Predstavničkom domu. Ja, naravno, nemam pravo da osporavam ma kom poslaniku Predstavničkog doma njegove diskusije i njegova mišljenja, ali ja želim da kažem da je na tom domu bilo daleko više priče o sasvim drugim pitanjima koja nemaju 7 nikakve veze za Programom rada Predstavničkog doma i da često puta na tom Predstavničkom domu mi možemo, ja to otvoreno kažem, da slušamo određene diskusije kao da imamo neku predizbornu aktivnost. Ja mislim da se to na ovom domu neće i ne može desiti, s obzirom da smo mi i brojčano manji i da mi, po pravilu, razmatramo pitanja koja se razmatraju na oba doma poslije sjednice Predstavničkog doma. To ne znači da mi nećemo u narednom periodu usvojiti naš program, jer naš program i program Predstavničkog doma u 90% slučajeva moraju biti identični, izuzev one tačke dnevnog reda gdje Predstavnički dom ima svoje nadležnosti, a Dom naroda ima svoje nadležnosti. Mislim da je mišljenje koje je dala Komisija za ustavnopravna pitanja dosta dobro. Neće moći kolegiji, niti će moći ma ko utvrditi šta je to u skladu sa Ustavom i šta nije u skladu sa Ustavom, dok ne dobijemo zakon i dok ne pogledamo njegov sadržaj. U njemu će samom pisati ustavni osnov, a onda ćemo procjenjivati je li to ustavni osnov ili nije ustavni osnov. To je jedna stvar. Druga stvar, ne zaboravite da ima više ovlaštenih predlagača za donošenja određenih propisa u oba doma. Svaki delegat Doma naroda i svaki poslanik Predstavničkog doma ima pravo predložiti zakon. Taj zakon u proceduri na jednom i na drugom domu mora ići na sjednice. Druga je stvar hoće li ga jedan ili drugi dom ili oba odbiti u cjelini ili će ga usvojiti sa određenim izmjenama i dopunama, to je sasvim jedna druga stvar. Ali, on mora ući u proceduru jer ga je predložio ovlašteni predlagač. To je i Predsjedništvo BiH, to je Vijeće ministara BiH, to je i svaki poslanik, to je, na kraju krajeva, svaki delegat ovoga doma. Prema tome, ukoliko mi budemo odložili i ovu tačku dnevnog reda, kao što je Malić predložio, za jedan izvjesni period, onda je očekivati da stignu sugestije, prijedlozi i mišljenja za dopunu tog programa kako bi on bio što je moguće kompletniji i kako bi bio što je moguće realniji za usvajanje do nove godine. Ja moram da kažem da je ovo ambiciozan program. Ne znam, ako bi se radilo kao što smo do sada radili, kao što je do sada radila Parlamentarna skupština Bosne i Hercegovine, i jedan i drugi dom ne bi ga usvojili za dvije, tri godine, a ne za četiri mjeseca. Moram da kažem, jer to je tako. I međunarodna zajednica nas ocjenjuje jednom od institucija Bosne i Hercegovine koja se nedovljno angažuje na donošenju određenih propisa koji su neophodni za nas. Ali, pridružio bih se svima onima da bar do nove godine, prije svega, usvojimo one zakonske propise koje od nas zahtijeva Vijeće Evrope radi ulaska u Vijeće Evrope. Ukoliko ne ispunimo te uslove i ne donesemo te propise, mi nećemo postati stalni član Vijeća Evrope, a, onda, čim ne postanemo stalni član Vijeća Evrope, ne postajemo ni stalni član mnogih evropskih institucija i mislim da bi to za nas bilo dosta negativno, da ne kažem pogubno. Zato ja smatram da mi treba, koliko je moguće više da se usredsredimo da što prije donesemo ovaj program, kao dokument, jer to od nas zahtijeva Vijeće Evrope. To je jedan od prvih zahtjeva koje zahtijeva Vijeće Evrope, usvajanje toga programa i donošenje određenih propisa i mi moramo i trebamo na tome raditi. Na kraju krajeva, to smo i obećali svima koji nas posjećuju, evo, svakih 15 dana iz Vijeća Evrope, i sa kopredsjedavajućim i predsjedavajućim kada diskutuju, i sa drugim, mi to obećavamo. Mislim da na tome trebamo raditi. I ne samo ova Skupština da na tome treba raditi, jer to nije samo njen zadatak, na tom trebaju raditi vlade i skupštine entiteta, i one imaju svoje obaveze koje moraju izvršiti u ovome, sad je već kasno govoriti za septembarski rok, u ovome idućem roku, kako bismo početkom iduće godine postali stalni član Vijeća Evrope. Zato smatram da mi, kao delegati Doma naroda, moramo ozbiljno prilaziti razmatranju svih pitanja i, ponavljam, tražiti od Vijeća ministara BiH da se i prema 8 nama ponaša na isti način kao što se ponaša prema Predstavničkom domu, jer ovo se možda dogodilo jednom ili dva puta do sada, ali danas da nema baš niko iz Vijeća ministara BiH, ni od kopredsjedavajućih, dopredsjednika, ni od članova Vijeća ministara BiH, ni od njihovih zamjenika, ni od njihovih pomoćnika, u najmanju ruku govori da i oni trebaju da se okrenu prema ovom domu i da ozbiljno prilaze ovim svim stvarima. Hvala.
Hvala lijepo. Gospodni Šoljić.
Štovane kolege, uvaženi gosti, predstavnici medija, ja bih izrazio jedno nezadovoljstvo odnosom Vijeća ministara BiH prema našem domu i, općenito, ja bih rekao, prema oba doma. Ja sam na Kolegiju rekao, ovo bih ponovio, najljepše zgrade u ovim zemljama koje su nama uzor su parlamenti. Ja bih rekao, pred parlamentom stoje i predsjednici najmoćnijih država i to sa velikim strahom i uvažavanjem. Mislim da bismo trebali nastojati da naš dom dobije to mjesto i taj status. Kad se radi o programu, sama činjenica da prvi put radimo program je jedan kvalitet u metodu našeg rada, ali nije bilo za očekivati da mi od prve, u par dana, usvojimo dobar program, program prema kojem možemo stvarno raditi, a usvajanje lošeg programa rada, mislim, ne služi ničemu. Usvajanje programa radi programa, ja nikad ne bih prihvatio. Mislim da većina od vas, također. Zato se pridružujem ovim prethodnicima da mi danas uvažimo, mada ne trebamo kopirati onaj dom ispred nas, ali smo, zaista, mnogo toga čuli i što je dobro i što je manje dobro, ja bih to sve skupa, na neki način, uvažio kao doprinos izradi kvalitetnijeg programa i našeg doma, ali bih, također, rekao da bez programa Vijeća ministara BiH, naš program nema smisla. Zakoni koje ćemo mi na svoju ruku predlagati onima koji utvrđuju operativu, koji rade trasu za život, mislim da nema smisla. A, također, isto ne bi bilo smisla da nešto oni predlažu, a da mi to ovdje odbijamo. Prema tome, naša suradnja je neophodna. Zato bih podržao one koji, u prvom redu Dragu, koji je rekao da jedan razgovor, ne bih rekao to neki zvanični ili neki, Bog zna kakav, razgovor sa Vijećem ministara, on je nužan da napravimo kvalitetan program rada. Znači, nama predstoji da ovu našu raspravu danas, po meni, završimo, nas je ovdje relativno malo, da narednih 10-15 dana, koliko mi procijenimo da je dovoljno, obavimo sve konsultacije, dobijemo što više primjedbi, da usvojimo što je moguće kvalitetniji i realniji program rada do kraja godine, ali kvalitet je da ovaj program bude podoban za program za sljedeću godine, jer do Nove godine nećemo mi Bog zna koliko moći toga uraditi u programu, ali bitno je da počnemo raditi kako treba. Hvala.
Hvala. Dame i gospodo, ja ću se, takođe, pridružiti ocjenama da smo pokušali, izuzev što ružno zvuči, kao član Kolegija, ovo što kažem, pokušali smo, zaista, da napravimo jedan kompromisni Prijedlog programa rada koji opet proističe iz naših obaveza vezano za Madridsku konferenciju i druge dokumente koji govore o potrebi da Bosna i 9 Hercegovina dobije određena zakonska rješenja kako bi bila spremna za ulazak u ove evropske integracije i institucije. Ono što bih kazao, to je da smo, zaista, pokušali doći do ovih 16 zakona koji su u prvom dijelu paketa Programa dati. Takođe smo kazali da ćemo u okviru ovog programa razmatrati i druge zakonske akte i inicijative koje će biti u ovom periodu, to smo dogovorili, koje će se nametnuti, ili ako se iskaže potreba da raspravljamo o drugim pitanjima, bilo da su zakonska, bilo da se radi o informacijama ili donošenju odluka koje se tiču ovoga doma. Ono što bih kazao jeste, kad pogledamo šta je urađeno u protekle dvije i po godine ili tri godine, zaista, ovo predstavlja jedan ambiciozan program, ali istovremeno on je i neophodan kako bismo ispunili određene uslove i kako bi BiH bila shvaćena ozbiljno u svojim izjavama da želi pristupiti ovim integracijama o kojima govorimo. Takođe smo, radi javnosti, a i radi nas samih ovdje, kazali da će oba doma zasjedati, to smo obećali i predstavnicima Vijeća Evrope, da ćemo zasjedati u kontinuitetu, i uz takvu jednu organizaciju posla u ovoj skupštini, sigurno da možemo ispuniti dobar dio ovih programskih zadataka koji su ovdje zacrtani. Takođe, posebno bih ovdje istakao da smo prvi put predložili, za oba doma, neki kalendar rada domova i kazali smo istovremeno da ćemo pored tih redovnih sjednica imati i sjednice po potrebi. Otuda smatram da ovaj današnji prijedlog poslanika koji nisu spremni da raspravljaju o ovom prijedlogu ćemo nadoknaditi dodatnim ili vanrednim radom. Ono što posebno ističem u ovom programu, želio bio ovdje da iskažem, to je zakon o, mada su svi podjednako važni zakoni za funkcionisanje i ovog parlamenta, odnosno, države BiH u cjelini, govore mi sve u okvirima Dejtonskog sporazuma i ovih dokumenata koji su već usvojeni (?), a to je, istakao bih potrebu posebno za Zakonom o izbjeglicama i raseljenim osobama na teritoriji BiH, veliki broj ljudi luta tražeći kome se obratiti i kako ostvariti svoja elementarna prava, jer nema poštivanja ljudskih prava bez prava na povratak i onoga svega što govori Dejton u okviru tog Aneksa 7. Dejtonskog sporazuma. O tome je važna i rasprava koja će se voditi, ako usvojimo takav program, o informaciji o povratku, odnosno, realizaciji Dejtonskog sporazuma u Aneksu 7., dijelu Aneksa 7., jer čini mi se da je to ključ ostvarivanja onih prvih prava koja svaki građanin BiH treba da ostvari, to je pravo na sustavnu imovinu, pravo na povratak ili pravo izbora, vezano za dalji život u Bosni i Hercegovini. Istovremeno bih predložio, pošto je danas i Predstavnički dom dao određene prijedloge, odnosno, poslanici su dali određene prijedloge, slobodan sam predložiti dva dokumenta koja su stigla, a to su: Priprema BiH za članstvo u EU i Implikacije inicijative za pristupanje BiH EU i Svjetskoj trgovinskoj organizaciji, kao mogući materijali kojim bismo govorili u poglavlju Analitičko-informativna djelatnost, mislim da je to potrebno staviti na ovaj dom ako želimo da, zaista, izanaliziramo koje sve obaveze proističu, ne samo onih 11 uslova, šta nas dalje čeka, to bilo važno, pogotovo što smo ovdje u ovom programu predvidjeli da ćemo u narednom periodu početi razmišljati o programu za 2000. godinu, da imamo razmišljanje šta je tu potrebno i koje je sve uslove potrebno ispuniti kako bismo se priključili ovoj evropskoj zajednici, odnosno, integracijama za koje se zalažemo. Ja ću ovaj prilog priložiti stručnim službama. Hvala lijepo. Gospodin Mugdin. 10
Uvaženo Predsjedništvo, kolege delegati, ja bih se, zaista, pridružio ovim ocjenama, ali želim, prije svega, da sugerišem Kolegiju da ne pravimo sličnu grešku više kao danas i tri sata čekamo da Predstavnički/Zastupnički dom završi posao, da mi ovako umorni danas raspravljamo. Ja znam, u Nacrtu programa stoji da ćemo ubuduće raditi dan poslije i mislim da ta praksa, zaista, treba da postane i stvarnost. Drugo, pridružujem se ocjenama iznijetim u smislu neodgovornog odnosa gospode iz Vijeća ministara BiH, jer ako izanaliziramo osam sjednica koliko smo mi imali i uzmemo i video zapise i tonske zapise, pa pogledajmo da u prosjeku sjedi jedan ili nijedan čovjek ovdje, u prosjeku! Prema tome, ja imam osjeća da gospoda misle da mi igramo drugu ligu ili žele da igramo u drugoj ligi. Ni jedno – ni drugo nije tačno. Prema tome, ja molim da odavdje, zaista, jedan ozbiljan zahtjev bude upućen prema Vijeću ministara BiH, to je isti odnos i prema komisijama. Ja govorim i kao predsjednik Komisije za promet i komunikacije. Na tri sastanka, ni na jedan se niko nije odazvao, izuzev na nastavak 6. sjednice, kad smo imali onu konsultaciju oko Zakona o zrakoplovstvu Bosne i Hercegovine. To je jedno zapažanje. Drugo, ja moram da kažem da sam dobio ovaj dokumenat u smislu faksa, zahtjev da se daju određene sugestije na Nacrt programa, ja sam to pravo iskoristio i, pozivajući se na taj akt, uputio sam jedan pismeni prijedlog i tada sam rekao i sada kažem, zaista izražavam lično zadovoljstvo da smo uopšte došli do dokumenta koji se zove Nacrt programa, jer mislim da je to korak naprijed i drugo, da ovaj dokument danas, evo, koji mi ponovo zovemo Nacrt programa, objektivno, uz određene sugestije, primjedbe i prijedloge koji su bili i na Zastupničkom domu i, evo, ovdje na Domu naroda, treba da znači jednu solidnu osnovu za jedan program koji će, vrlo vjerovatno, već u septembru, oktobru, novembru, napraviti željeni aktivitet Parlamentarne skupštine BiH. U tom smislu, ja bih sugerisao da negdje u Programu, ipak, stoji obaveza Doma naroda, odnosno, Parlamentarne skupštine BiH, da istretiramo i zakone koje je usvojio visoki predstavnik i koji su trenutno na snazi na privremenoj osnovi. Drugo, danas sam čuo ovdje da je Zakon o administrativnim taksama na sličan način potvrđen, s tim da nije data saglasnost da ga u proceduru mi sada stavimo, ali da tamo to stoji. Znači, mi imamo, da sad ne govorimo koja su to četiri dokumenta, sa Zakonom o administrativnim taksama... Takođe, pošto sam ja napisao ovaj prijedlog, ja ga neću ponovo pisati, ali bih, zaista, zamolio da se ovdje istretira, ja sam primijetio da je tačka c)11. ovog danas papira što smo dobili, prihvaćena Informacija da Vijeće ministara BiH podnese izvještaj o izvršenju Budžeta za šest mjeseci ove godine i to je dobro. Drugo, ja sam i svojevremeno, mislim da je 2. ili 3. sjednica bila, pokrenuo jednu inicijativu u formi vijećničkog pitanja, da se analizira operativna nerealizacija odluka i zaključaka oba doma Parlamentarne skupštine BiH iz prethodnog saziva, sa prijedlogom konkretnih mjera za provođenje istih. Ja sam sa gospodinom Žigićem malo razgovarao, pokušali smo to naći tamo u tački c)6. gdje se govori o zadacima, Informacija o radu Vijeća ministara BiH, ali mi se to ne uklapa, pa bih ja zamolio da se ipak mi vratimo malo na taj dio tamo gdje se nešto odlučivalo – radilo, a nije do kraja završeno, imamo tu informaciju, da znamo kako ćemo preracionalizirati svoju aktivnost. 11 I na kraju da kažem, apsolutno podržavam ovaj paket zakona koji je stavljen na kraju dokumenta, u smislu prijedloga poslanika, itd., u pitanju su 23, čini mi se, dokumenta koji će ući u proceduru, ali, dajmo malo da imamo jedan ravnopravan tretman i da ostanemo na fonu odluke koju smo mi donijeli svojevremeno, kako tretirati prijedloge poslanika, inicijative i zakone, da ispoštujemo vlastitu odluku. Prema tome, ne može ovdje biti a da se ne spominje ono što je predložio Mirsad Ćeman, što je predložio Zlatko Lagumdžija, što Ivo Divković i Sejfudin Tokić. Neka ide, upravo što je gospodin Avdo rekao, neka ide u proceduru, a hoće li proći ili neće, o tome ćemo mi odlučivati. I još jedna sugestija, ne možemo prihvatiti da u septembru, kad uzmemo ovaj sad papir koji je pred nama, ja vjerujem da će on doživjeti određenu inovaciju u pozitivnom smislu, da u septembru imamo četiri pitanja i da nam u oktobru, novembru i decembru ostaje 20 i kusur pitanja, mislim da je potrebno napraviti redinamiziranje aktivnosti kroz ovaj program. Mislim da bi to bilo dobro, uz to što imamo i onu tačku tamo gdje se govori o parlamentarnim delegacijama, ja mislim da je krajnje vrijeme da se od strane Kolegija, ili ne znam ko bi to trebao, napravi jedan raspored ljudi koji bi trebali da čine iz ovog doma te parlamentarne grupe koje će ići, ne govorim o savjetu za nivo Evrope, itd., nego ove parlamentarne posjete koje će se praviti prema članicama zemalja Pakta stabilnosti i zemalja regiona, odnosno susjednih zemalja, jer nema niko ekskluzivno pravo da, eventualno, stalno hoda i da niko ne hoda. Hvala lijepo.
Hvala. Dio zahtjeva već je ovdje u Program unesen, tako da mislim da je ispoštovano, dijelom od strane gospodina Herceg Mugdima je rečeno da će Kolegij oba doma stalno pratiti realiziranje odluke – zaključke oba doma Parlamentarne skupštine BiH sa prijedlogom mjera za njihovo provođenje, kao i program rada oba doma Parlamentarne skupštine BiH za period avgust-decembar 1999. godine, kao polaznu osnovu za pripremu programa rada, znači, programa rada za 2000. godinu. Tako će se, na neki način, izvršiti analiza svega onoga što smo zaključivali ili donosili odluke, uz pripremu kod izrade programa, da znamo gdje smo stali. Jednostavno taj pristup se mora napraviti i to je već ušlo u program rada. Što se tiče ovih drugih primjedbi, one su, takođe, djelimično prihvaćene, ali imaćemo šansu još jedanput da raspravljamo o svim sugestijama i na Predstavničkom domu i Domu naroda, da prodiskutujemo i da, eventualno, ovaj program rada na kvalitetnijoj osnovi dopunimo ili korigujemo. Ko se dalje javlja za riječ? Ako nema više diskutanata, ja bih da zaključim, uz ove sugestije i primjedbe koje su date danas u današnjoj raspravi po ovoj tačci, a to je Program rada Doma naroda Parlamentarne skupštine BiH za period avgust-decembar 1999. godine. Predložio bih da sve primjedbe i sugestije koje su danas iznesene ili su došle u prethodnoj proceduri budu predmet rasprave na Kolegiju Doma sa predstavnicima klubova i političkih stranaka, prije održavanja nastavka sjednice ovog doma, s tim što bih predložio da to bude 9. septembar 1999. godine u 17 sati, u popodnevnim satima, a da sam Dom, s obzirom da su delegati ili poslanici iz reda Hrvata, zbog zauzetosti u onoj 12 sedmici poslije 10., predložili da to bude 15. septembar, tj. nastavak sjednice da bude srijeda 15. septembar. Tačno vrijeme održavanja sjednice ćemo utvrditi naknadno, s tim što bi do tada stručne službe pripremile sve prijedloge, odnosno, složile ove prijedloge i pripremile za razgovore Kolegija i predstavnika političkih stranaka, odnosno, klubova poslanika, kako bismo došli do Prijedloga programa rada ovoga doma i u nastavku sjednice, to bi znači tada bilo utvrđeno, u nastavku sjednice bi intervencije na Prijedlog programa rada bile u obliku amandmana. Znači, opšta rasprava bi ovim bila završena. Ko je za takav prijedlog? Hvala lijepo. Konstatovali smo da smo jednoglasno usvojili ovakav prijedlog zaključka, odnosno, zaključak. Nema potrebe da glasamo po klubovima. Ovu tačku smo skinuli, o održanom Paktu stabilnosti, prekidam rad ove sjednice i zakazujem nastavak 15. septembra 1999. godine. Hvala vam svima. Sjednica je prekinuta u 18.00 sati. Kraj 13 TRANSKRIPT (ZABILJEŠKA) O Želim, u ime Kolegija Doma naroda Parlamentarne skupštine BiH, da vas obavijestim da je za danas bilo predviđeno održavanje nastavka 8. i 9. sjednice i održavanje 11. sjednice Doma naroda, na kojoj smo trebali da raspravljamo o Prijedlogu zakona o izbjeglicama iz BiH i raseljenim licima u BiH i da izvršimo jednu opću raspravu o Prednacrtu poslovnika Doma naroda Parlamentarne skupštine BiH i davanje određenih saglasnosti, odnosno, saglasnosti na određeni broj sporazuma između BiH i vlada, odnosno država, određenog broja država, to je za današnji dan, s obzirom da nije došao dovoljan broj poslanika iz reda hrvatskog naroda, ova sjednica je odgođena za petak 3.12.1999. godine u 11 sati. Na ovoj sjednici koja bi radila po istom dnevnom redu, predvidjeli smo utvrđivanje Nacrta izbornih zakona, uz ratifikaciju još jednog ugovora između Vijeća Evrope i BiH. Mislim da ćemo za narednu sjednicu, 3.12., imati kvorum i da ćemo raditi nesmetano po utvrđenom dnevnom redu.
Ja sam se javio da ispravim krivi navod predsjedavajućeg. Naime, mi nemamo kvoruma iz dva razloga, jer Klub bošnjačih i Klub hrvatskih zastupnika nemaju na sjednici nazočna po tri zastupnika. Ako sam dobro razumio pitanje, novinarka je jedna upitala ima li ovo veze sa jučerašnjim događajima. Ja ne znam koji su to događaji. Mogu samo kazati da je Pero Marković bolestan, da se Ivo Živković iz Posavine javio negdje danas Šoljiću ujutro da ne može doći, a da je Pero Mađar na službenom putu u Pariz ispred Doma naroda Parlamenta Federacije BiH, kao predsjednik tog doma Parlamentarne skupštine Federacije BiH. Htio sam samo naglasiti zbog javnosti da ovdje nemamo kvorum iz dva razloga, jer su nazočna samo dva Hrvata i samo dva Bošnjaka na ovoj sjednici. Hvala.
Ispravke radi, mi smo imali prethodno sastanke komisija. Ja sam tačno kazao i ovaj dio je dogovoren na Kolegiju da se obrati Kolegij predstavnicima medija i javnosti, da ne možemo održati sjednicu upravo iz razloga koji sam kazao. Delegati ova druga dva naroda su prisutni i može sjednica, što se tiče drugih delegata, početi. Ovo nije otvaranje ni zatvaranje sjednice, već upravo obavještavanje javnosti zbog čega smo odgodili današnju sjednicu. Nije ovo sjednica zato što smo se na Kolegiju dogovorili da nećemo raditi, nigdje gdje ne postoji kvorum. 14
To je obmanjivanje javnosti, dozvoli, utvrdi ima li kvoruma ili nema. To se ne može ovako raditi.
Zato što smo zvanično obaviješteni da ne postoji kvorum.
Od koga? Ne možete Vi sami to odrediti. Upitajte predsjednike klubova. Ne možemo ovako voditi sjednicu.
Hvala vam lijepa. Prvo da vas sve pozdravim, poslanike, delegate, prisutne predstavnike međunarodne zajednice, kao i gospodu iz medija. Za današnju sjednicu smo predvidjeli da ćemo raditi u dva dijela. U prvom dijelu bismo išli sa nastavkom 8. sjednice Doma naroda Parlamentarne skupštine BiH, na kojoj bismo raspravljali o Programu rada Doma naroda za razdoblje novembar-decembar 1999. godine i nastavak 9. sjednice Doma naroda Parlamentarne skupštine BiH, Prijedlog zakona o imigraciji i azilu BiH, nakon čega bismo prišli radu za 11. sjednicu Doma naroda Parlamentarne skupštine BiH, prema predloženom dnevnom redu koji ste dobili. Za nastavak, kao što sam vam već rekao, ostala nam je obaveza sa 8. sjednice, da raspravimo o Programu rada Doma naroda za ovo razdoblje koje je ostalo do kraja godine i ja otvaram nastavak ove sjednice sa jednom tačkom dnevnog reda, a to je Program rada Doma naroda za 1999. godinu Otvaram raspravu.
Poštovano Predsjedništvo, uvažene kolege zastupnici, dragi gosti, Gospodine predsjedniče, ja se prvo ispričavam što neću govoriti o ovom dnevnom redu, ako mi dopuštate, kao zastupnik, iskoristio bih svoje pravo zastupnika, obratiti se čisto iz moralnih razloga, ako dopustite, to kažem opet u vezi sa aktualnim vremenom, odnosno, sa ovim zašto je nas danas ovdje manje u sali nego što nas obično bude, kao zastupnika. Ako dopuštate, 2-3 minute, neću više.
Ja bih molio kod početka 11. sjednice da krenemo s tim, a da sada da radimo.
Ja se ispričavam, ja to Vas molim iz jednog razloga, jer, kao zastupnik, prije svega iz moralnih razloga ne mogu početi svoju zastupničku dužnost ovdje, niti možda podizati ili ne podizati ruku, za to sam Vas molio.
Izvolite. 16
Htio bih reći nekoliko riječi kao zastupnik hrvatskog naroda ovdje, kao izaslanik iz županijske skupštine Hercegovačko-neretvanske županije, kantona, kao zastupnik Doma naroda Parlamenta Federacije BiH i kao zastupnik Doma naroda PSBiH, ovo dvoje zadnjih po svojoj dužnosti jer sam na listi biran kao zastupnik iz Županije hercegovačko-neretvanske, jer to su pravila izbornih zakona. Na tri razine sam zastupnik i u svezi sa mojim mandatom i u svezi sa dužnosti zastupnika,odnosno, sa dostojanstvom zastupnika i u vezi najnovijih odluka visokog predstavnika o osporavanju mandata nekolicini mojih kolega, u prvom redu, ja bih govorio o kolegi Peri Madžaru, koji je predsjednik, odnosno, predsjedavajući Doma naroda Parlamenta Federacije BiH, a temeljem svog poslanja i kolega zastupnik u ovoj našoj Skupštini Doma naroda. Koliko vidite, danas je ovdje manje nazočnih nego obično, nas obično bude 3 puta po 5, to je 15. Ja ne bih ulazio u razloge, iskreno to kažem, zašto je nas danas manje, zašto nekih od kolega zastupnika ovdje nema, kojima je najnovijom odlukom visokog predstavnika osporen mandat u Skupštini. Ja ne bih govorio o razlozima zašto je to..., nego bih govorio samo o jednom razlogu, to je način na koji smo mi danas ovdje ostali bez kolega zastupnika. Iskreno, kao čovjek, kao zastupnik, moram reći da ja u ovom domu, radeći godinu dana, nijednu lošu ni sa stajališta ljudskih prava, ni povreda bilo koga nisam čuo od Pere Madžara, a ni od drugih zastupnika kojih ovdje nema, mene stoga, kao zastupnika, zabrinjava da su njihovi mandati osporeni. Iskreno se nadam da ću, kao zastupnik u ovom domu, imati nešto više osim onog obrazloženja koje sam mogao pročitati u tisku, ili na sredstvima priopćavanja, o tim grijesima, o onim razlozima zbog kojih su naše kolege zastupnici osporeni. Iskreno kažem, kao zastupnik, žao mi je da je to tako, ne iz čiste patetike, gospodo, nego iz ljudskog dostojanstva. Ja ću samo spomenuti jedan primjer, gospodine predsjedniče, i s tim bih završio, ja se ispričavam. Zamislite sada gospodin Pero Madžar, naš kolega zastupnik je zastupnik u Kantonu, odnosno, u Županiji Središnjoj Bosni i vodi klub zastupnika. On je zastupnik u Domu naroda i predsjednik Doma naroda Parlamenta Federacije BiH. On je ovdje kolega zastupnik. Ja sam, također, zastupnik u Domu naroda Federacije BiH i kako ćemo mi započeti tu sjednicu ukoliko je on predsjednik i, po našem poslovniku, jedini može početi sjednicu, sazvati sjednicu, a njemu je mandat osporen. To će vjerovatno mijenjati neka pravila koja su do sada na snazi. O tom po tom, da ne bi bila samo briga visokog predstavnika i ovdje nas koji sjedimo, ja imam pravo, kao zastupnik, postaviti i ovo pitanje. Način na koji je ovo napravljeno, mene, ja iskreno kažem, kao zastupnika obeshrabruje. Zato bih imao jedan prijedlog, gospodine predsjedniče, mislim da ćete se složiti sa mnom, ukoliko bismo mi ovdje, kao zastupnici danas, ako ne možemo danas u najskorije vrijeme trebali imati obrazloženje ovdje za ovom govornicom zašto danas među nama nema kolega zastupnika kojima je mandat osporen, dakle, osporen je mandat u ovom najvišem domu, jer to bih, kao zastupnik, htio znati, i kao čovjek, na kraju, ne ulazeći, kažem, u razloge. Ja nijednom nisam govorio o tome, nego samo o načinu, mislim, da ne budemo ovdje ljudi spavači. Da ne budemo ovdje ljudi brojevi, oprostite, da budemo ljudi, razumna bića, neka nam se, ipak, ovdje priskrbi jedno pojašnjenje zašto nas je danas manje. Ja ću tek tada, sa puno savješću, i podizati ruke kao što sam i sada, ali danas, oprostite, danas, moje pravo je ovdje samo kao zastupnika, iz pristojnosti. Zahvaljujem se da ste mi dali riječ na ovu temu. Hvala. 17
Ako se slažete da pređemo na raspravu oko Programa rada Doma naroda za '99. godinu, to je nastavak 8. sjednice. Ko se javlja za riječ?
Gospodo zastupnici, uvaženi gosti, dame i gospodo, Nama je ostalo do kraja godine manje od mjesec dana. Naš program je, otprilike, takav da ne bi bio mali kad bi obuhvaćao periode od pola godine. Protiv volje i protiv logike, ja sam pristao na ovakav program samo zato da se hrvatska strana ne bi tretirala kao ona koja blokira donošenje Programa. Navest ću samo jedan primjer. U ovaj program ulaze zakoni za koje niko od nas ne zna o čemu uopće govore, koju materiju obrađuju, a oni su kao hitni i važni. Ja znam da je to ujdurma, ali i to sam prihvatio samo s ciljem da usvojimo ovaj program. Hvala.
Gospodo predsjedavajući, drage kolege, dame i gospodo, Prošli put nije došlo do usvajanja ovog zakona iz jednog razloga što se nije znalo upravo ovo što je gospodin Šoljić pričao, koji su to zakoni koji će biti aktuelni u ovom periodu novembar/decembar. Međutim, da smo prošli put prihvatili to, danas bismo već znali. Na neki način kasnimo i ja predlažem danas da se ovaj zakon usvoji, znači, da ne vodimo puno polemike oko njega, pošto je već prošao i Predstavnički dom i da pređemo na rad, znači, što uspijemo da završimo u sljedeća dva mjeseca uspijemo, ali to će nas sigurno tjerati na neku povećanu ažurnost u narednom periodu.
Cijenjeno radno Predsjedništvo, poštovane kolege delegati, uvaženi gosti, prije svega želim da kažem da ozbiljno i odgovorno podržavam ovaj program, bez obzira što je evidentno određeno kašnjenje, prije svega da stvaramo i kroz ovo jednu pretpostavku za uključivanje, normalno, aktivnim odrađivanjem utvrđenih zadataka, stvaranjem pretpostavki za uključivanje BiH u Vijeće Evrope. U kontekstu toga, svakako je za očekivati puni aktivitet svih nas koji smo u oba doma Parlamentarne skupštine BiH, da odradimo isprojektovane zadatke koji stoje u ovom dokumentu, da, na neki način, kompenziramo vrijeme koje je ostalo iza nas. U kontekstu ovoga, ja bih zaista izrazio jednu sumnju, kao čovjek, u smislu postavljanja pitanja da li će uistinu BiH biti primljena u Savjet Evrope bez da Parlamentarna skupština BiH, odnosno oba doma naroda se izjasne ovdje o setu zakona, ili konkretno o četiri zakona koji su na privremenoj snazi, usvojeni od visokog predstavnika Karlosa Vestendorpa, a prije podsjećam na Zakon o državljanstvu, pardon, Zakon o državnoj himni, Zakon o zastavi, Zakon o grbu, Zakon o administrativnim taksama BiH. Mi ćemo, sasvim je izvjesno, imati odgovore na određena pitanja vezano za ovo iz ovog segmenta u Programu pod c) Informativno-analitička djelatnost, tačke 1., 2. i tačka 5., no, bojim se da ćemo, obzirom na ovu dotičnu, i to imati poprilično kasno, a već su za ove tačke 2.c. i 5.c. u ovom poglavlju izmakli rokovi, bilo bi uputno da, na određeni način preko Kolegija, obezbijedimo da se u narednom periodu, čim prije, stavi u proceduru kao donošenje, pored ovih informacija, izjašnjavanje o ovim zakonima koji su još uvijek na privremenoj snazi i usvojeni od visokog predstavnika odnosno, OHR-a. 18
Hvala lijepa. Da li se još neko javlja za riječ? Ako se ne javlja, možemo li pristupiti izjašnjavanju po Programu rada Doma naroda Parlamentarne skupštine BiH koji je u identičnoj formi kao što je usvojio Predstavnički dom. Ko je za? Molim da se svi izjasnite. Hvala lijepa. Pošto je jednoglasno, mislim da nema potrebe da se izjašnjavamo po klubovima, narodima. Konstatujem da smo jednoglasno usvojili Program rada za, praktično, ostatak godine, odnosno, za 1999. godinu, Doma naroda Parlamentarne skupštine BiH, time i zatvaram 8. sjednicu Doma naroda Parlamentarne skupštine BiH. Sjednica je završena u 12.05 sati.